**Tadmur** (arab. تدمر‎, *Tadmor, Tadmur*) on kaupunki Syyrian keskiosan aavikolla Homsin maakunnassa lähellä Palmyran keidasta ja rauniokaupunkia. Vuoden 2004 väestönlaskennassa siellä oli noin 51 000 asukasta, ja se on yhteensä 76 942 asukkaan (VL2004) Tadmorin piirikunnan hallintokeskus. Englanniksi kaupunkia kutsutaan usein Palmyraksi, arabiaksi sen nimi on Tadmur. Kaupunki on strategisesti tärkeä, sillä se sijaitsee tärkeiden maanteiden risteyskohdassa kaasukenttien keskellä. Siellä oli pahamaineinen Tadmurin vankila. Kaupungissa on myös sotilaslentokenttä.

Historia
--------

Näkymä Palmyran rauniolle nykyisen Tadmurin lähistöllä.
Tadmurin vieressä ovat Palmyran rauniot. Palmyra oli yksi antiikin ajan tärkeimmistä kulttuurikeskuksista, joka sijaitsi Kiinan ja Euroopan välisen silkkitien varrella. Se oli välillä itsenäisen Palmyran valtakunnan pääkaupunki, välillä Rooman vallan alla. Se kukoisti etenkin vuosina 1–300 jaa. Nykyinen Tadmurin kaupunki sai kuitenkin alkunsa vasta Syyrian ollessa Ranskan mandaattialue 1930-luvun alkupuolella. Ranskalaiset virkamiehet suunnittelivat kaupungin arkeologisen museon ja uusklassisen kaupungintalon ympärille. Belin temppelin raunioiden joukossa eli tätä ennen joitakin asukkaita, mutta heidät pakkosiirrettiin uuteen kaupunkiin.

Vapaan Ranskan ja Yhdistyneen kuningaskunnan joukot hyökkäsivät toukokuussa 1941 Vichyn Ranskan hallitsemaan Syyriaan Transjordaniasta. Kun Vichyn Ranskan joukot pysäyttivät hyökkäyksen Damaskoksen ulkopuolella, joukot tekivät saartoliikkeen ja valtasivat lopulta Tadmurin uhaten näin Vichyn Ranskan huoltoreittejä. Vichyn Ranskan oli tällöin vetäydyttävä maan pääkaupungista. Sittemmin kaupunki on kasvanut alkuperäisistä mitoistaan siten, että se on levinnyt jo aivan Palmyran raunioiden lähettyville. Kaupungin läpi virtasi aikanaan Efqan lähde, joka on sittemmin tyrehtynyt kasvaneen väestön ja vedentarpeen takia. Kaupungissa oli ennen ISISin valtausta erittäin pahamaineinen Tadmurin vankila. Se rakennettiin alun perin Ranskan armeijan sotilasparakeiksi. Vuonna 1980 paikalla surmattiin noin 500 muslimiveljeskuntaan kuulunutta vankia. ISIS räjäytti toukokuun 30. päivä 2015 Tadmurin vankilan.

Modernin Tadmurin pääasiallinen elinkeino on matkailu. Kaupunki on myös Palmyran maakaasuesiintymien hyödynnyksen logistinen keskus. Valtiollinen Syrian Petroleum Company on pyrkinyt rakentamaan maakaasuesiintymän turvin sähköntuotantoa. Isis-järjestö valtasi Tadmurin toukokuussa 2015. Heinäkuussa järjestö surmasi paikalla 25 ottamaansa vankia. Syyrian armeijan joukot ja hallitukselle uskolliset puolisotilaalliset joukot valtasivat kaupungin takaisin maaliskuussa 2016. Joulukuussa 2016 Isis valtasi kaupungin jälleen vastahyökkäyksellä hallituksen joukkoja vastaan näiden huomion ollessa keskittyneenä Aleppon valtaukseen. Kaupunki vaihtoi käsiä jälleen maaliskuussa 2017, jolloin hallituksen joukot ilmoittivat vallanneensa koko kaupungin.

Ilmasto
-------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Tadmurin ilmastotilastoa**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  | tammi | helmi | maalis | huhti | touko | kesä | heinä | elo | syys | loka | marras | joulu |  |  |
| Vrk:n ka. ylin lämpötila (°C) | 12,1 | 14,7 | 19,4 | 25,2 | 30,7 | 35,4 | 38,1 | 37,9 | 34,4 | 28,3 | 19,9 | 13,5 | **ka.** | **25,8** |
| Vrk:n ka. alin lämpötila (°C) | 2,5 | 3,8 | 6,9 | 11,5 | 15,9 | 19,8 | 21,5 | 21,6 | 19,1 | 14,3 | 7,7 | 3,5 | **ka.** | **12,3** |
|
|  |
| Sademäärä (mm) | 20,8 | 18,4 | 21,2 | 18,3 | 8,2 | 0,4 | 0 | 0 | 0,3 | 8,8 | 16,1 | 20,2 | **Σ** | **132,7** |
|
|
|  |
| Sadepäivät (d) | 7 | 10 | 6 | 4 | 2 | 0 | 0 | 0 | 0 | 3 | 5 | 7 | **Σ** | **44** |
|
|
|
|

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Lämpötila | 

12,1|  |
| --- |
| 2,5 |

 | 

14,7|  |
| --- |
| 3,8 |

 | 

19,4|  |
| --- |
| 6,9 |

 | 

25,2|  |
| --- |
| 11,5 |

 | 

30,7|  |
| --- |
| 15,9 |

 | 

35,4|  |
| --- |
| 19,8 |

 | 

38,1|  |
| --- |
| 21,5 |

 | 

37,9|  |
| --- |
| 21,6 |

 | 

34,4|  |
| --- |
| 19,1 |

 | 

28,3|  |
| --- |
| 14,3 |

 | 

19,9|  |
| --- |
| 7,7 |

 | 

13,5|  |
| --- |
| 3,5 |

 |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Sadanta | 20,8  | 18,4  | 21,2  | 18,3  | 8,2  | 0,4  | 0  | 0  | 0,3  | 8,8  | 16,1  | 20,2  |

**Lähde:**  |

Väestö
------

Vuoden 2004 väestönlaskennassa Tadmurissa oli noin 51 000 asukasta, ja se on yhteensä 76 942 asukkaan (VL2004) Tadmorin piirikunnan hallintokeskus. Huomattavaa on, että ennen Syyrian sisällissotaa Syyrian väkiluku kasvoi vuoden 2011 alkuun mennessä, mutta sodan aiheuttamat väestöliikkeet ovat muuttaneet asukaslukuja huomattavasti miltei kaikkialla Syyriassa. Suuri osa väestöstä on beduiineja.

Lähteet
-------

1. 1 2  Syria citypopulation.de. Viitattu 31.5.2015.
2. ↑  Syria Dial Codes dialcode.org. Viitattu 11.10.2015. (englanniksi)
3. 1 2  Palmyra Lonely Planet.  Arkistoitu 28.8.2015. Viitattu 31.5.2015.
4. 1 2 3  ISIS Fighters Seize Control of Syrian City of Palmyra, and Ancient Ruins  20.5.2015. NY Times. Viitattu 31.5.2015.
5. ↑  Isis valtasi loputkin muinaisesta Palmyran kaupungista – jihadistien pelätään tuhoavan aarteet  20.5.2015. hs.fi.  Arkistoitu 23.5.2015. Viitattu 31.5.2015.
6. 1 2  Soturikuningattaren kaupungista hiekan kätköön ja Isisin haltuun – käynnistyykö Palmyrassa hävitys? HS.fi. Viitattu 31.5.2015. [vanhentunut linkki]
7. 1 2 3 4  Michael R. T. Dumper ja Bruce E. Stanley: *Cities of The Middle East and North Africa*, s. 297. ABC CLIO, 2007. ISBN 1-57607-919-8. (englanniksi)
8. ↑  Islamic State 'murders 25 men in Palmyra' *BBC News*. BBC. Viitattu 27.7.2015. (englanniksi)
9. ↑  Kimberly Hutcherson ja Faith Karimi: Syrian forces capture Palmyra city from ISIS militants, state media report CNN. Viitattu 3.5.2016. (englanniksi)
10. ↑  Palmyra: Syrian forces 'completely retake' IS-held town *BBC News*. BBC. Viitattu 23.10.2017. (englanniksi)
11. ↑  Palmyra, Syrian Arab Republic WMO. Viitattu 27.7.2015. (englanniksi)
12. ↑  Syrian Arab Republic: Other (2004 Census Data. Väestönlaskennan 2004 väkiluvut aluehallinnon 1. (maakunnat), 2. (piirikunnat), 3. ja 4. tasolla. Tiedot syr\_pop\_2004\_sycensus\_0.xls -tiedostossa. Kaupunkien väkiluku löytyy 4. tason (Admin4\_City)-välilehdeltä)  1.1.2004. humanitarianresponse.info. Viitattu 11.10.2015. (englanniksi)
13. ↑  ISIS Alternates Stick and Carrot to Control Palmyra  28.5.2015. NY Times. Viitattu 31.5.2015.